Gâra de Grenoblo

La gâra de Grenoblo est na gâra fèrroviére darfénouése et arpetana de la comena de Grenoblo, ch·èf-luè du dèpartament de l'Isera. El est explouètâye per la SNCF (Sociètât Nacionala des Chemins de Fèr francês). El comporte 6 vies (dènomiâyes de A a F), dont 2 vies qu'encadront les ôtres ux doux fllancs de la gâra.

La gâra est a la convergence de nombroses liyêsons de la baragne TÈR Ôvèrgne-Rôno-Ârpes vers Liyon, Chambèri, Èneci, Geneva, Valence et Gap.

O y at des trens nacionâls avouéc los TGV vers Liyon et Paris, et des trens Ouigo en hivèrn.

 Situacion fèrroviére 
La gara de Grenoblo est u pouent kilomètrico (PK) 130,538 de la legne dês Liyon-Pèrrâche tant qu’a Marselye-Sant-Chârlo (per Grenoblo), entre-mié les gâres uvèrtes de Sant-Ègrèvo-Sant-Robèrt et Pont-de-Cllêx. O est na gâra de bifurcacion avouéc la legne dês Grenoblo tant qu'a Montmèlyan, la gâra d'aprés est Ècherôles.

 Dèssèrta 
L'aglomèracion de Grenoblo est dèssèrvie por 7 ôtres gâres : Ècheroles, Grenoblo-Univèrsitât-Giére, Jarria - Veselye, Pont-de-Cllêx, Sant-Ègrèvo-Sant-Robèrt, Sant-Jôrjo-de-Comiérs et pués Viu.

 Trens règionâls 
La gâra de Grenoblo est dèssèrvie per cetes legnes TÈR :

 Grenoblo - Brégon - Liyon-Pârt-Diô
 Grenoblo-Univèrsitât-Giére - Grenoblo - Rives - Sant-André-lo-Goua
 Valence-Vela - Grenoblo - Chambèri - Èx-los-Bens - Geneva-Cornavin (CFF)
 Valence-Vela - Grenoblo - Chambèri - Èx-los-Bens - Èneci
 Sant-Marcelin - Grenoblo - Chambèri
 Grenoblo - Cleles-Mens
 Grenoblo - Vênes - Dèvolui - Gap
 Avignon-Centro - Valence-Vela - Grenoblo (alar lo devendro sêr, retôrn lo demenge sêr)

La legne de les Ârpes permèt des correspondences a Vênes - Dèvolui vers Briançon, Sisteron, Manosca, Èx-en-Provence et pués Marselye.

 Trens nacionâls 

 TGV InOui Grenoblo - Liyon-Sant-Ègzupèri TGV - Paris Gâra de Liyon (10 alar-retorns châque jorn)
 Durant l'hivern (dês dècembro tant qu'a mârs), un tren Ouigo fêt l'alar-retôrn châque jorn dês l'aèrogâra Charlo de Gâlya 2 TGV tant qu'u Bôrg.

 Transpôrts urbens 
La baragne TAG (Transpôrts de l'Aglomèracion de Grenoblo) dèssèrt l'arrêt "Gâres" a jouta de la gâra, avouéc les legnes de tramevê A et B et les legnes de bus C1 et 26.

 Ôtocars règionâls 

 Baragnes  et , legnes d'hivern Transaltitude vers les stacions de squi
 Legnes Èxprès Règionâles Zou ! 31 (Grenoblo - Briançon) et 35 (Grenoblo - Digne)
 Actibus vèrs l'aèrogâra Grenoblo-Isera
 BlaBlaCar Bus vèrs l'aèrogâra Liyon-Sant-Ègzupèri
  vers Chambèri et l'aèrogâra de Geneva

 Notes et rèfèrences 

 Vêre avouéc 

 Articllos liyês 

 Grenoblo
 TÈR Ôvèrgne-Rôno-Ârpes

 Lims de defôr 

 La gâra de Grenoblo sur lo sito vouébe TÈR Ôvèrgne-Rôno-Ârpes : https://web.archive.org/web/20220213090859/https://m.ter.sncf.com/auvergne-rhone-alpes/se-deplacer/gares/grenoble-87747006

Catègorie:Gâra
Catègorie:Gâra arpetana
Catègorie:Transpôrt
Catègorie:Transpôrt en Arpetania
Catègorie:Transpôrt fèrrovièro
Catègorie:Transpôrt fèrrovièro en Ôvèrgne-Rôno-Ârpes
Catègorie:Chemin de fèr
Catègorie:Legne Liyon-Pèrrâche - Marselye-Sant-Chârlo (per Grenoblo)